Ben-G en Angelique – 19 November 2011 | Blank Canvas Blogs
« Linda and Arthur’s Wedding: 8 October 2011
Valentynspiekniek in die Bos »
Ben-G en Angelique – 19 November 2011
Dit was ‘n snikhete dag in Franschhoek, warm genoeg vir seespieelings en drogbeelde, maar daar was niks wat die aanvoelbare opgewondenheid kon demp nie, nie eers die blommedak wat gedreig het om te verlep, maar toe gelukkig nooit het nie!
Van vroegdag af is daar gewerskaf om al die finale goedjies reg te kry, die tafels te dek en te versier, die borde met die aanwysings na die verskeie areas uit te sit en te probeer om nie te verkool in die warm son nie.
Die lee saal is omskep in ‘n sprokieswereld van wit blomme, kristal en glas met orgidee wat hulle elegante koppe buig oor die rante van dun, esteriese vase. Spatsels kleur, in die vorm van Venesiese maskers, het die tafels afgerond en opgehelder en was dan ook die geskenke van die Bruidspaar aan al hulle gaste.
Kort voor lank was alles gereed vir aksie en het die ‘celeb’-gaste begin arriveer om hierdie spesiale dag met Angelique en Ben-G te deel. Die swart ‘parasol’ sambreeltjies, wat ook as geskenke aan die gaste gegee is, moes oortyd werk om die son te keer, maar alles was vergete toe Damien Rice se ‘Blower’s Daughter’ begin speel en die beeldskone Bruid saam met haar ma by die paadjie afgestap kom. Die Bruidspaar het ewige trou aan mekaar beloof onder ‘n reuse, wit blommedak en is begelei van agter ‘n spierwit klavier, Angelique se grootste droom vir haar troue.
Die troukoek was 4 lae van absolute dekadensie. Elke laag was ‘n ander soort koek en gaste het hulle lippe (en vingers) afgelek met elke happie.
Dit was ‘n pragtige troue en gaste het hulself gate uit geniet aan die tafels en op die dansvloer.
So kry Angelique toe haar droomman, haar droomtroue en haar droomdag.
Krediete (soos genoem in die artikel):
Blank Canvas – troureelings, koordinering en stylering
Four Every Event – Dekor en Blomme
Wade’s Cakes – troukoek
W. Heuer – wit klavier
Carrie B accessories – Maskers
Ander sponsors wat betrokke was:
Hometown Productions – DJ en klank
Roedolf D Couture – trourok
Sweefilm – Trouvideo
Cater Club – bar en pre-drinks
Springbok Atlas – vervoer
Perdeberg Wines – wyn en champagne
Elizna Vermeulen – saxofoon
This entry was posted on January 9, 2012, 7:39 am and is filed under Uncategorized. You can follow any responses to this entry through RSS 2.0. You can leave a response, or trackback from your own site.